rejauldu/bengali-wikipedia huggingface dataset:
মহি উদ্দিন শামীম বাংলাদেশ সুপ্রিম কোর্ট হাইকোর্ট বিভাগ একজন বিচারপতি।   প্রাথমিক জীবন  ১৯৭০ সালের ১৯ মে শামিম জন্মগ্রহণ করেন। তিনি ঢাকা বিশ্ববিদ্যালয় থেকে আইনে স্নাতক এবং স্নাতকোত্তর ডিগ্রি অর্জন করেছেন। তিনি ওলভারহ্যাম্পটন বিশ্ববিদ্যালয় থেকে দ্বিতীয় আইন স্নাতক হন। তিনি নর্থাম্ব্রিয়া বিশ্ববিদ্যালয় বার ভোকেশনাল কোর্স শেষ করেন। তিনি লিঙ্কনস ইন  এ নিবন্ধিত।   কর্মজীবন  ১৯৯৫  সালের ১ এপ্রিল জেলা আদালতের আইনজীবী হন।  ২০০৫ সালের ২০ এপ্রিল হাইকোর্ট বিভাগের আইনজীবী হন।  ২০১৮ সালের ৩১ মে হাইকোর্ট বিভাগের অতিরিক্ত বিচারক হিসেবে নিযুক্ত হন। তাঁর নিয়োগের পর তিনি এবং ১৭ জন নতুন বিচারক তুঙ্গিপাড়ায় শেখ মুজিবুর রহমান সমাধি পরিদর্শন করেন। অক্টোবরে , শামিম গণস্বাস্থ্য কেন্দ্রের প্রতিষ্ঠাতা ড. জাফরুল্লাহ চৌধুরী জামিনের আবেদন খারিজ করে একটি ভিন্নমতের রায় জারি করেন এবং বেঞ্চের সহ  বিচারক বিচারপতি মুহাম্মদ আব্দুল হাফিজ চাঁদাবাজি মামলায় চার সপ্তাহের আগাম জামিন মঞ্জুর করেন। এরপর মামলাটি প্রধান বিচারপতির কাছে পাঠানো হয় , যাতে তাঁকে অন্য বেঞ্চে নিয়োগ করা হয়। সাংবাদিক মাসুদা ভাট্টি বিরুদ্ধে মন্তব্যের অভিযোগে করা দুটি মানহানির মামলায় ব্যারিস্টার মইনুল হোসেনকে জামিন দিয়েছেন বিচারপতি মোহাম্মদ আবদুল হাফিজ ও বিচারপতি শামিম।  ২০২০ সালের ৩০ মে রাষ্ট্রপতি মো. আবদুল হামিদ তাকে হাইকোর্ট বিভাগের স্থায়ী বিচারক হিসেবে নিয়োগ দেন।  বগুড়ার ২ আসনের সংসদ সদস্য ও জাতীয় পার্টির রাজনীতিবিদ শরিফুল ইসলাম জিন্নাহ দুর্নীতির মামলায় জামিন দিয়েছেন বিচারপতি মো. নজরুল ইসলাম ও বিচারপতি মো. শামিম। এপ্রিল মাসে শামিম ও বিচারপতি মো. আশফাকুল ইসলাম বায়ু দূষণ কমাতে ব্যর্থতার জন্য ঢাকা ও পার্শ্ববর্তী জেলার জেলা প্রশাসকদের তলব করেন। ২০২১ সালের আগস্টে শামিম ও বিচারপতি মো. নজরুল ইসলাম তালুকদার সময়মতো তদন্ত শেষ করতে ব্যর্থ হওয়ার জন্য দুর্নীতি দমন কমিশন সমালোচনা করেন।  ২০২২ সালের ফেব্রুয়ারিতে, সাংবাদিক শফিকুল ইসলাম কাজলের বিরুদ্ধে ডিজিটাল নিরাপত্তা আইনের মামলা চ্যালেঞ্জ করে দায়ের করা আবেদনগুলি শামিম এবং বিচারপতি এ এস এম আবদুল মবিন খারিজ করে দেন। ফেসবুকে মন্তব্যের মাধ্যমে ধর্মীয় মন্তব্যকে আঘাত করার দায়ে ডিজিটাল নিরাপত্তা আইনের অধীনে কারাগারে থাকা দিনাজপুর জেলা কিশোর কলেজ ছাত্রী দীপ্তি রানী দাসকে জামিন দিয়েছেন শামিম ও বিচারপতি এ এস এম আবদুল মবিন।  ২০২৩ সালের মে মাসে , শামিম এবং বিচারপতি মো. মজিবুর রহমান মিয়া রবি আজিয়াটা আবেদন খারিজ করে দেন , যা নিম্ন আদালতের রায়কে চ্যালেঞ্জ করে, যা রবি আজিয়াতের প্রাক্তন সিইও মাহতাব উদ্দিন আহমেদকে অন্যায় বরখাস্ত এবং ক্ষতিপূরণের বিষয়ে তার মামলা চালিয়ে যাওয়ার অনুমতি দেয়।   তথ্যসূত্র    বিষয়শ্রেণী:বাংলাদেশী বিচারক বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী আইনজীবী বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি
ডামুড্যা বাংলাদেশের শরীয়তপুর জেলার অন্তর্গত একটি উপজেলা।   অবস্থান ও আয়তন  উত্তরে ভেদরগঞ্জ উপজেলা,দক্ষিণে গোসাইরহাট উপজেলা, পূর্বে গোসাইরহাট উপজেলা, পশ্চিমে মাদারীপুর জেলার কালকিনি উপজেলা ও শরীয়তপুর সদর উপজেলা।   প্রশাসনিক এলাকা  সাতটি ইউনিয়ন ও একটি পৌরসভা নিয়ে ডামুড্যা উপজেলা গঠিত।   পৌরসভা   ডামুড্যা পৌরসভা   ইউনিয়ন   কনেশ্বর ইউনিয়ন ধানকাঠি ইউনিয়ন সিড্যা ইউনিয়ন দারুল আমান ইউনিয়ন ইসলামপুর ইউনিয়ন, ডামুড্যা শিধলকুড়া ইউনিয়ন পূর্ব ডামুড্যা ইউনিয়ন   জনসংখ্যার উপাত্ত   মোট জনসংখ্যা ১,১৬,৬৪৩ জন (প্রায়); এর মধ্যে পুরুষ ৫৭,৭১৬ জন (প্রায়) এবং  মহিলা ৫৮,৯২৭ জন (প্রায়)।   শিক্ষা প্রতিষ্ঠান    সরকারী প্রাথমিক বিদ্যালয়- ৪৫ টি  রেজিঃ প্রাথমিক বিদ্যালয় ১৫ টি  কমিউনিটি প্রাথমিক বিদ্যালয় ০২ টি  জুনিয়র উচ্চ বিদ্যালয় ০৩ টি  উচ্চ বিদ্যালয়(সহশিক্ষা ০৯ টি  উচ্চ বিদ্যালয়(বালিকা) ০২ টি  দাখিল মাদ্রাসা ০৮টি  আলিম মাদ্রাসা ০১ টি  ফাজিল মাদ্রাসা ০১ টি  কামিল মাদ্রাসা ০১ টি  কলেজ (সহপাঠ) ০১টি  তথ্যসূত্র  বহিঃসংযোগ ডামুড্যা উপজেলা - বাংলাপিডিয়া ডামুড্যা উপজেলা - বাংলাদেশ জাতীয় তথ্য বাতায়ন  বিষয়শ্রেণী:শরীয়তপুর জেলার উপজেলা বিষয়শ্রেণী:ডামুড্যা উপজেলা
থামি লুঙ্গিসা সোলকিল (; জন্ম: ৯ অক্টোবর, ১৯৮০) কেপ প্রদেশের কেপ টাউন এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে কেপ কোবরাস, লায়ন্স ও ওয়েস্টার্ন প্রভিন্স দলের প্রতিনিধিত্ব করেন থামি সোলকিল। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে অফ স্পিন বোলিংয়ে পারদর্শী ছিলেন।   প্রথম-শ্রেণীর ক্রিকেট  কেপ টাউনের পাইনল্যান্ডস হাই স্কুলে অধ্যয়ন করেছেন তিনি। ক্রিকেটের পাশাপাশি হকি খেলায় দক্ষতা প্রদর্শন করেছেন। আন্তর্জাতিক পর্যায়ে দক্ষিণ আফ্রিকার পক্ষে হকি খেলেন ও শৈশবকালে ফুটবল খেলতেন তিনি। ১৯৯৯ সাল থেকে ২০১৫ সাল পর্যন্ত থামি সোলকিলের প্রথম-শ্রেণীর খেলোয়াড়ী জীবন চলমান ছিল।  কেপ কোবরাসের পক্ষে নিয়মিতভাবে প্রথম-শ্রেণীর ক্রিকেট খেলায় অংশ নিতেন ও দলের অধিনায়কের দায়িত্বে ছিলেন। পরবর্তীতে, রায়ান ক্যানিংয়ের কাছে স্থানচ্যূত হন। ফলশ্রুতিতে, ২০০৯-১০ মৌসুমের শুরুতে জোহেন্সবার্গে চলে যান। সেখানে হাইভেল্ড লায়ন্সের পক্ষে খেলার জন্যে চুক্তিবদ্ধ হন। ঐ মৌসুমে তিনি তার নিজস্ব দ্বিতীয় প্রথম-শ্রেণীর শতরানের ইনিংস খেলেন। এ পর্যায়ে নিজের ব্যক্তিগত সংগ্রহকে অপরাজিত ১৫১ রানে নিয়ে যান। ইস্ট লন্ডনের বাফেলো পার্কে ওয়ারিয়র্সের বিপক্ষে ঐ খেলাটি ড্রয়ে পরিণত হয়েছিল। ষষ্ঠ উইকেট জুটিতে স্টিফেন কুকের সাথে ৩৬৫ রান সংগ্রহ করেন। এ সংগ্রহটি দক্ষিণ আফ্রিকান রেকর্ডবিশেষ ও স্টিফেন কুক রেকর্ডসংখ্যক ৩৯০ রান তুলেছিলেন।http://www.cricinfo.com/southafrica/content/story/431114.html   আন্তর্জাতিক ক্রিকেট  সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন থামি সোলকিল। ২০ নভেম্বর, ২০০৪ তারিখে কানপুরে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ১৭ ডিসেম্বর, ২০০৪ তারিখে পোর্ট এলিজাবেথে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।  ১১ জুলাই, ২০১২ তারিখে থামি সোলকিলকে ইংল্যান্ডের বিপক্ষে টেস্ট সিরিজ খেলার উদ্দেশ্যে দক্ষিণ আফ্রিকার সদস্যরূপে অন্তর্ভুক্ত করা হয়।   নিষেধাজ্ঞা লাভ  ২০১৫ সালে বেশ কয়েকটি খেলায় পাতানো খেলায় অংশগ্রহণের অভিযোগে ৮ আগস্ট, ২০১৬ তারিখে তাকে ১২ বছরের জন্যে খেলায় নিষেধাজ্ঞা আরোপ করা হয়। এছাড়াও, জিন সিমসকে ৭ বছর, ইতি এমভালাতিকে ১০ বছর, লনয়াবো সতসবেকে ৮ বছর ও পুমেলেলা ম্যাটশিকিকে ১০ বছরের জন্যে একই অভিযোগে ক্রিকেট সাউথ আফ্রিকা (সিএসএ) কর্তৃপক্ষ নিষিদ্ধ ঘোষণা করে।   তথ্যসূত্র    আরও দেখুন   অ্যালেন ডসন  কেপলার ওয়েসেলস  দক্ষিণ আফ্রিকান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  আন্তর্জাতিক ক্রিকেটে অংশগ্রহণকারী পরিবারের তালিকা  দক্ষিণ আফ্রিকা জাতীয় ক্রিকেট দলের অধিনায়কদের তালিকা   বহিঃসংযোগ       বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:কেপ কোবরাজের ক্রিকেটার বিষয়শ্রেণী:কেপ টাউন থেকে আগত ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দুর্নীতির অভিযোগে নিষিদ্ধঘোষিত ক্রিকেটার বিষয়শ্রেণী:নিষিদ্ধ ক্রীড়াবিদ বিষয়শ্রেণী:বোল্যান্ডের ক্রিকেটার বিষয়শ্রেণী:উইকেট-রক্ষক
তাম-এ গীলাস (; ) আব্বাস কিয়ারোস্তামি পরিচালিত ইরানি চলচ্চিত্র যা ১৯৯৭ সালে মুক্তি পায়। ছবিটিতে মিনিমালিজমের সুস্পষ্ট উপস্থিতি লক্ষ্য করা যায়। কিয়ারোস্তামি এই ছবির জন্য কান চলচ্চিত্র উৎসবে পাম দোর অর্জন করেন।   কাহিনী সূত্র  জনাব বাদী একজন মধ্যবয়স্ক ইরানি লোক। তিনি তেহরানের আশেপাশে গাড়ি চালিয়ে যে কোন একজন মানুষ খুঁজছেন যে তার একটি কাজ করে দিতে পারবে। বিনিময়ে তিনি তাকে অনেক অর্থ দেবেন। একসময় বোঝা যায় কাজটি হল তাকে সমাধিস্থ করা। তিনি সেই রাতেই আত্মহত্যা করবেন এবং মারা যাওয়ার পর তাকে সমাধিস্থ করার জন্যই কাউকে খুঁজছেন। ইতোমধ্যে এক পাহাড়ি বিরানভূমিতে তিনি নিজের কবর খুঁড়ে ফেলেছেন। তার মানে ঐ ব্যক্তির কাজ হবে কেবল ভোরে এসে তাকে মাটিচাপা দিয়ে যাওয়া। তিনি অনেকগুলো ঘুমের ওষুধ খেয়ে এই কবরেই শুয়ে থাকবেন। একসময় মারা যাবেন। আর ভোরে এসে তাকে ঐ ব্যক্তি মাটিচাপা দিয়ে যাবে। কবরের পাশে কথামতো অর্থকড়ি-সহ তার গাড়ি থাকবে। মাটি চাপা দেয়ার পর ওই ব্যক্তি গাড়ি নিয়ে চলে যাবে।  ঘুরতে ঘুরতে তিনি তিনজনের দেখা পান। প্রথমজন এক কুর্দি সৈনিক যে কবর দেখামাত্রই দৌড়ে পালায়। সে মনে করে লোকটি পাগল হয়ে গেছে। দ্বিতীয় ব্যক্তি ইরানি হওজায় অধ্যয়নরত এক আফগান শিক্ষার্থী। ইসলামে আত্মহত্যা নিষেধ—কোরআনের আয়াত উল্লেখ করে এই ছাত্র তাকে তা বোঝানোর চেষ্টা করে। তৃতীয়জন ইরান জাতীয় জাদুঘরে কর্মরত এক বয়স্ক আজেরি চর্মসংরক্ষণবিদ। এই ভদ্রলোক তাকে আত্মহত্যা করতে নিরুৎসাহিত করেন। এই ব্যক্তি বলেন যে, তিনি নিজেও একবার দাম্পত্য কলহে জর্জরিত হয়ে আত্মহত্যার চেষ্টা করেছিলেন। বেঁচে যাওয়ার পর তিনি বুঝেছিলেন জীবন অনেক মূল্যবান। তিনি আত্মহত্যার জন্য বেরিয়েছিলেন খুব ভোরে লম্বা এক দড়ি নিয়ে। তারপর তিনি উঠে পড়েন তুঁতগাছে দড়ি বাঁধতে। কৌতূহলবশত তিনি খেয়ে ফেলেন একটি তুঁতফল, তারপর আরেকটি, তারপর আরও একটি। এভাবে সকাল হয়ে যায় সুমিষ্ট তুঁতফল খেতে খেতে। সকালে স্কুলগামী বাচ্চারা আসে তুঁতগাছের নিচে, তাকে বলে গাছটি ঝাঁকিয়ে দিতে। বৃষ্টির মতো তুঁতফল ঝড়তে থাকে তখন, বাচ্চারা খুশি হয়ে পেটপুরে খায়। তারপর ওই লোক ভাবেন কেবল সামান্য তুঁতফল খাওয়ার জন্য হলেও পৃথিবীতে বাঁচা যায়! তারপর তার স্ত্রীর জন্য তিনি কিছু ফল নিয়ে বাসায় ফিরে যান। তারপরও আত্মহত্যা করতে চাইলে তিনি বাদীকে সহযোগিতার আশ্বাস দেন।  বাদী অনেক সময় ধরে সিদ্ধান্তহীনতায় ভোগেন। গভীর রাত্তিরে একসময় কবরে গিয়ে শুয়ে পড়েন। তখনই বজ্রপাত শুরু হয়। বাদী কবর থেকে আকাশ দেখতে থাকেন। তিনি মারা গিয়েছেন কি-না তা পরিষ্কারভাবে বোঝা যায় না। সিনেমা শেষ হয় ভোরের দৃশ্য দিয়ে। দেখা যায় ভোরবেলা সেই বিস্তীর্ণ পাহাড়ি এলাকা। সিনেমার শেষ দৃশ্যে “তাম-এ গীলাস” ছবিরই শুটিং হতে দেখা যায়।   প্রতিক্রিয়া  অধিকাংশ সমালোচকই প্রশংসা করেছেন। রিভিউ সংগ্রাহক রটেন টম্যাটোস-এ এর রেটিং ৮১% অর্থাৎ শতকরা ৮১ জন সমালোচকই প্রশংসা করেছেন। ক্রাইটেরিয়ন কালেকশন ১৯৯৯ সালের ১লা জুন এটিকে তাদের এক্সক্লুসিভ ফিল্ম কালেকশনের অন্তর্ভুক্ত করেছে।   বহিঃসংযোগ     Criterion Collection essay by Godfrey Cheshire   DVD review of Taste Of Cherry  Taste of Cherry at RottenTomatoes.com  বিষয়শ্রেণী:১৯৯৭-এর চলচ্চিত্র বিষয়শ্রেণী:১৯৯০-এর দশকের নাট্য চলচ্চিত্র‎ বিষয়শ্রেণী:ইরানি চলচ্চিত্র বিষয়শ্রেণী:ফার্সি ভাষার চলচ্চিত্র বিষয়শ্রেণী:আব্বাস কিয়ারোস্তামি পরিচালিত চলচ্চিত্র বিষয়শ্রেণী:পাল্ম দর বিজয়ী বিষয়শ্রেণী:আত্মহত্যা সম্পর্কে চলচ্চিত্র বিষয়শ্রেণী:আত্মবাচক চলচ্চিত্র বিষয়শ্রেণী:ইরানের পটভূমিতে চলচ্চিত্র বিষয়শ্রেণী:১৯৯৭-এর নাট্য চলচ্চিত্র
বারবারা গেডিজ (; জন্ম: ১৫ অক্টোবর ১৯৪৪) একজন মার্কিন রাষ্ট্রবিজ্ঞানী ও অধ্যাপক। তিনি বর্তমানে ক্যালিফোর্নিয়া বিশ্ববিদ্যালয়, লস অ্যাঞ্জেলসের রাষ্ট্রবিজ্ঞান বিভাগের এমেরিটাস অধ্যাপক হিসেবে অধ্যাপনা করছেন। তিনি কর্তৃত্ববাদ ও কর্তৃত্ববাদী শাসনব্যবস্থার গবেষণামূলক ক্যাটালগারের অন্যতম প্রধান তাত্ত্বিক ও আমলাতন্ত্র এবং তুলনামূলক অধ্যয়ন নিয়ে সর্বাধিক উদ্ধৃত লেখক। তার ২০০৩ সালের বই প্যারাডাইমস অ্যান্ড স্যান্ড ক্যাসলার্স তুলনামূলক রাজনীতির প্রভাবশালী গবেষণা পদ্ধতির বই। জোসেফ রাইট ও এরিকা ফ্রানৎজের সাথে ২০১৮ সালে রচিত হাউ ডিক্টেটরশিপস ওয়ার্কস: পাওয়ার, পার্সোনাইজেশন, অ্যান্ড কলাপ্স একনায়কতন্ত্রকালীন রাজনীতি নিয়ে আলোকপাত করে।  শিক্ষা ও কর্মজীবন গেডিজ ১৯৮৬ সালে ক্যালিফোর্নিয়া বিশ্ববিদ্যালয়, বার্কলি থেকে পিএইচডি ডিগ্রি অর্জন করেন। তিনি বর্তমানে ক্যালিফোর্নিয়া বিশ্ববিদ্যালয়, লস অ্যাঞ্জেলসের রাষ্ট্রবিজ্ঞান বিভাগের এমেরিটাস অধ্যাপক হিসেবে অধ্যাপনা করছেন। তিনি ৫০টির বেশি প্রবন্ধ কমিটির সভাপতি হিসেবে দায়িত্ব পালন করেছেন।  গবেষণা গেডিজ বিভিন্ন কর্তৃত্ববাদী শাসনব্যবস্থা অধ্যয়ন করেন এবং সেগুলোকে পাঁচটি ভাগে শ্রেণীবদ্ধ করেন, সেগুলো হল সামরিক একনায়কতন্ত্র, একদলীয় একনায়কতন্ত্র, ব্যক্তিত্ববাদী একনায়কতন্ত্র, রাজতন্ত্র ও সংকর একনায়কতন্ত্র। গেডিজের (১৯৯৯) ব্যক্তিত্ববাদী, দলীয় এবং সামরিক শাসনব্যবস্থার শ্রেণীবিভাগ এবং একনায়কতন্ত্রের টিকে থাকা এবং গণতান্ত্রিক পরিবর্তনের সম্ভাবনা সম্পর্কিত তত্ত্বগুলো পরীক্ষা করার জন্য এই শ্রেণীবিভাগের ব্যবহার যুগান্তকারী। ২০১৪ সালের একটি প্রবন্ধে, এই শ্রেণীবিভাগে সাতটি প্রকারভেদ ছিল: প্রভাবশালী দলীয় শাসনব্যবস্থা, সামরিক শাসনব্যবস্থা, ব্যক্তিত্ববাদী শাসনব্যবস্থা, রাজতন্ত্র, গোষ্ঠিশাসিত শাসনব্যবস্থা, পরোক্ষ সামরিক শাসনব্যবস্থা, বা প্রথম তিনটির সংকর। টমাস পেপিন্‌স্কি কর্তৃত্ববাদের উপর গেডিজের কাজকে "যুগান্তকারী" হিসেবে বর্ণনা করেছেন।  তিনি শাসনব্যবস্থার পতন ও পরিবর্তনের বিষয়েও আগ্রহ দেখান। তিনি তার পলিটিশিয়ান্‌স ডিলেমা: বিল্ডিং স্টেট ক্যাপাসিটি ইন ল্যাটিন আমেরিকা (১৯৯৪) রচনায় "ব্রাজিলে আমলাতান্ত্রিক সংস্কার ও দুর্নীতি, লাতিন আমেরিকায় অর্থনৈতিক নীতি নির্ধারণের রাজনীতি, এবং প্রাতিষ্ঠানিক পছন্দের উপর রাজনৈতিক দর কষাকষি" নিয়ে অনুসন্ধান করেন।  প্রধান সৃষ্টিকর্ম        পুরস্কার ও স্বীকৃতি ক্যালিফোর্নিয়া বিশ্ববিদ্যালয়, লস অ্যাঞ্জেলস গেডিজকে শ্রেষ্ঠ মেন্টর পুরস্কার প্রদান করে। ২০১৪ সালে আমেরিকান পলিটিক্যাল সায়েন্স অ্যাসোসিয়েশনের কমপারেটিভ পলিটিকস শাখা গেডিজকে বিংহাম পাওয়েল গ্র্যাজুয়েট মেন্টরিং পুরস্কার প্রদান করে। পেন স্টেট বিশ্ববিদ্যালয়ের রাষ্ট্রবিজ্ঞানী জোসেফ রাইট ও মিশিগান স্টেট বিশ্ববিদ্যালয়ের রাষ্ট্রবিজ্ঞানী এরিকা ফ্রানৎজের সাথে গেডিজ "দি অটোক্রেটিক রেজিমস ডেটা সেট" তৈরি করেন, যার জন্য তারা ২০১৫ সালে আমেরিকান পলিটিক্যাল সায়েন্স অ্যাসোসিয়েশনের কমপারেটিভ পলিটিকস শাখা কর্তৃক প্রদত্ত লিইফার্ট/প্রৎজেওর্স্কি/ভার্বা ডেটা সেট পুরস্কার অর্জন করেন।  তথ্যসূত্র  বিষয়শ্রেণী:১৯৪৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:মার্কিন নারী রাষ্ট্রবিজ্ঞানী বিষয়শ্রেণী:মার্কিন রাষ্ট্রবিজ্ঞানী বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
আ সসারফুল অব সিক্রেট্‌স ব্রিটিশ প্রোগ্রেসিভ রক ব্যান্ড পিংক ফ্লয়েডের দ্বিতীয় স্টুডিও অ্যালবাম। এটি ২৯ জুন ১৯৬৮ সালে ইএমআই কলাম্বিয়া কর্তৃক যুক্তরাজ্যে এবং ২৭ জুলাই ১৯৬৮ সালে টাওয়ার রেকর্ডস কর্তৃক মার্কিন যুক্তরাষ্ট্রে প্রকাশিত হয়। অ্যালবামটি সিড ব্যারেটের ব্যান্ড থেকে প্রস্থানের পূর্বে কিছু সময় এবং পরে ব্যারেটকে ছাড়াই রেকর্ড করা হয়েছিল। ব্যারেটের আচরণ ক্রমবর্ধমানভাবে অনির্ভরযোগ্য হয়ে ওঠায়, তিনি ব্যান্ড ছেড়ে যেতে বাধ্য হন এবং ডেভিড গিলমোরকে জানুয়ারি ১৯৬৮ সালে নিযুক্ত করা হয়।  ফলস্বরূপ, আ সসারফুল অব সিক্রেট্‌স পিংক ফ্লয়েডের একমাত্র অ-সংকলিত অ্যালবাম যাতে ব্যন্ডের পাঁচ সদস্যের উপস্থিতি রয়েছে। এক পাশে গিলমোরের পাঁচটি গান ("রিমেম্বার অ্যা ডে" ও "জাগব্যান্ড ব্লুস" বাদে) এবং অপর পাশে ব্যারেটের তিনটি গান ("রিমেম্বার অ্যা ডে", "জাগব্যান্ড ব্লুস" ও "সেট দ্য কন্ট্রোল্‌স ফর দ্য হার্ট অব দ্য সান") যুক্ত ছিল। সেট দ্য কন্ট্রোল্‌স ফর দ্য হার্ট অব দ্য সান ছিল পাঁচ সদস্যের একত্রে উপস্থিত হওয়া একমাত্র গান। ব্যান্ডের ড্রামবাদক নিক মেইসন অ্যা সোসারফুল অব সিক্রেট্‌সকে তার প্রিয় পিংক ফ্লয়েড অ্যালবাম হিসাবে মনে করেন।  প্রকাশের পরে, আ সসারফুল অব সিক্রেট্‌স যুক্তরাজ্যের চার্টে নয় নম্বরে স্থানে পৌঁছেছিল, তবে ব্যান্ডের একমাত্র স্টুডিও অ্যালবাম হিসাবে এটি মার্কিন যুক্তরাষ্ট্রে চার্টে যুক্ত হতে ব্যর্থ হয়েছিল। অ্যালবামটি বেশিরভাগ ইতিবাচক পর্যালোচনা পেয়েছিল, যদিও অনেক সমালোচক এটিকে দ্য পাইপার অ্যাট দ্য গেট্‌স অব ডউন অ্যালবামের তুলনায় নিকৃষ্ট বলে মনে করেছেন।   ট্র্যাক তালিকায়ন    তথ্যসূত্র  পাদটিকা  উদ্ধৃতিসমূহ   বহিঃসংযোগ   বিষয়শ্রেণী:১৯৬৮-এর অ্যালবাম বিষয়শ্রেণী:ইংরেজি ভাষার অ্যালবাম বিষয়শ্রেণী:পিংক ফ্লয়েডের অ্যালবাম বিষয়শ্রেণী:হিপনোসিস কর্তৃক প্রচ্ছদ শিল্পসহ অ্যালবাম বিষয়শ্রেণী:স্টর্ম থরগের্সন কর্তৃক প্রচ্ছদ শিল্পসহ অ্যালবাম বিষয়শ্রেণী:নরম্যান স্মিথ (রেকর্ড প্রযোজক) প্রযোজিত অ্যালবাম বিষয়শ্রেণী:অ্যাবি রোড স্টুডিওসে রেকর্ডকৃত অ্যালবাম বিষয়শ্রেণী:ইএমআই কলাম্বিয়া রেকর্ডসের অ্যালবাম বিষয়শ্রেণী:টাওয়ার রেকর্ডসের অ্যালবাম
আবুল খায়ের (৪ এপ্রিল ১৯২৯ - ২ ফেব্রুয়ারি ২০০১) ছিলেন একজন বাংলাদেশী চলচ্চিত্র ও নাট্য অভিনেতা। তিনি হুমায়ূন আহমেদ পরিচালিত এইসব দিনরাত্রি (১৯৮৫), বহুব্রীহি (১৯৮৮), আজ রবিবার (১৯৯৯) নাটকে অভিনয় করে বেশ জনপ্রিয়তা লাভ করেন। চলচ্চিত্রে অভিনয়ের জন্য তিনি চারবার শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার অর্জন করেন। তিনি ১৯৭১ সালে শেখ মুজিবুর রহমান এর সাতই মার্চের ভাষণের ভিডিও ধারণ করেছিলেন।৭ মার্চের বঙ্গবন্ধুর ভাষণটি ধারণের নেপথ্যে ছিলেন এই অভিনেতা, কালের কণ্ঠ, ৭ মার্চ ২০২২   কর্মজীবন  আবুল খায়েরের আসল নাম মোহেব্বুর রহমান খয়ের। তিনি ১৯৭১ সালে তৎকালীন পূর্ব পাকিস্তান তথ্য মন্ত্রণালয়ের চলচ্চিত্র বিভাগের পরিচালক ছিলেন।৭ মার্চের ভাষণ রক্ষায় ঝুঁকি নিলেন আমজাদ আলী খন্দকার, কালের কণ্ঠ, ৭ মার্চ ২০২২ আবুল খায়ের ১৯৭৩ সালে ঋত্বিক ঘটক পরিচালিত তিতাস একটি নদীর নাম চলচ্চিত্রে অভিনয় করেন। চলচ্চিত্রের পাশাপাশি তিনি টেলিভিশনে নিয়মিত অভিনয় করতেন। তিনি হুমায়ূন আহমেদ পরিচালিত এইসব দিনরাত্রি (১৯৮৫) নাটকে একজন গ্রাম্য শিক্ষকের ভূমিকায় অভিনয় করেন। পরবর্তীতে তিনি হুমায়ূন আহমেদের বহুব্রীহি (১৯৮৮) নাটকে দাদা, নিমফুল (১৯৯৭), আজ রবিবার (১৯৯৯) নাটকে শহুরে বাবা, পিতৃত্ব নাটকে গ্রাম্য পিতা চরিত্রে অভিনয় করে জনপ্রিয়তা লাভ করেন।   ৭ই মার্চের ভাষণ ধারণ  ৭ মার্চ ১৯৭১ সালে বঙ্গবন্ধুর কাঙ্খিত ভাষণ রেডিও এবং টেলিভিশনে প্রচারে নিষেধাজ্ঞা ছিল। এই নিষেধাজ্ঞা অমান্য করে বঙ্গবন্ধুর কালজয়ী ভাষণটির ভিডিও করেছিলেন তৎকালীন পাকিস্তান সরকারের চলচ্চিত্র বিভাগের পরিচালক ও অভিনেতা আবুল খায়ের। ভাষণটির ভিডিও তিনি মঞ্চের এক পাশ থেকে সচল ক্যামেরা নিয়ে ধারণ করেন। ওই সময়ের ক্যামেরাগুলো বেশ বড় আকার হওয়ার কারণে আবুল খায়েরের একার পক্ষে সেটা নাড়াচাড়া করা বেশ কষ্টকর ছিল। এ কারণে সাতই মার্চের ১০ মিনিটের একটি ভিডিও চিত্রই বর্তমানে দেখা যায়। বাঙালি বেতারকর্মী ও আপামর জনতার দাবির প্রেক্ষিতে ভাষনটির রেকর্ড পরদিন ৮ মার্চ বেতারে প্রচার করা হয়।   চলচ্চিত্রের তালিকা    তিতাস একটি নদীর নাম (১৯৭৩)  এখনই সময় (১৯৮০)  জন্ম থেকে জ্বলছি (১৯৮১)  লাল সবুজের পালা (১৯৮১)  পেনশন (১৯৮৪)  সখিনার যুদ্ধ (১৯৮৪)  দহন (১৯৮৫)  রাজলক্ষী শ্রীকান্ত (১৯৮৭)  চন্ডীদাস ও রজকিনী (১৯৮৭)  জ্বীনের বাদশা (১৯৮৯)  বন্ধু আমার (১৯৯২)  সে (১৯৯৩) (স্বল্পদৈর্ঘ্য)  পদ্মা নদীর মাঝি (১৯৯৩)  চাকা (১৯৯৩)  একাত্তরের যীশু (১৯৯৩)  অবুঝ সন্তান (১৯৯৩)  অন্য জীবন (১৯৯৫)  নদীর নাম মধুমতি (১৯৯৬)  দীপু নাম্বার টু (১৯৯৬)  দুখাই (১৯৯৭)  শ্রাবণ মেঘের দিন (১৯৯৯)  ইতিহাস কন্যা (২০০০)   নাটক   এইসব দিনরাত্রি (১৯৮৫)  দ্বিতীয় জন্ম (১৯৮৭)  বহুব্রীহি (১৯৮৮)  অয়োময় (১৯৮৮)  প্রিয় পদরেখা (১৯৯২)  ইতিকথা (১৯৯৪)  হিমু (১৯৯৪)  নিমফুল (১৯৯৭)  আজ রবিবার (১৯৯৯)  সমুদ্র বিলাস প্রাইভেট লিমিটেড (১৯৯৯)  "নক্ষেত্রের রাত"   পুরস্কার  জাতীয় চলচ্চিত্র পুরস্কার  বিজয়ী: শ্রেষ্ঠ পার্শ্বচরিত্রে অভিনেতা - দহন (১৯৮৫)  বিজয়ী: শ্রেষ্ঠ পার্শ্বচরিত্রে অভিনেতা - রাজলক্ষী শ্রীকান্ত (১৯৮৭)  বিজয়ী: শ্রেষ্ঠ পার্শ্বচরিত্রে অভিনেতা - অন্য জীবন (১৯৯৫)  বিজয়ী: শ্রেষ্ঠ পার্শ্বচরিত্রে অভিনেতা - দুখাই (১৯৯৭)   তথ্যসূত্র    বহিঃসংযোগ       বিষয়শ্রেণী:১৯২৯-এ জন্ম বিষয়শ্রেণী:২০০১-এ মৃত্যু বিষয়শ্রেণী:২০শ শতাব্দীর বাংলাদেশী অভিনেতা বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী নাট্য অভিনেতা বিষয়শ্রেণী:বাংলাদেশী মঞ্চ অভিনেতা বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাংলাদেশী টেলিভিশন অভিনেতা
thumb|upright=1.45|right|চেসেন্স- প্রারম্ভিক অবস্থান  ১৯৮৯ খ্রিষ্টাব্দে জিম উইন্সলো দ্বারা উদ্ভাবিত চেসেন্স এক ভিন্ন ধরনের দাবা খেলা বিশেষ।।   বর্ণনা   এই খেলাটি ৬×৯ আয়তক্ষেত্রের দাবা বোর্ডে খেলা হয়। চিত্রে দেখানো কালো ঘরগুলিতে খেলা হয়না। প্রত্যেক খেলোয়াড়ের একটি করে রাজা ও নয়টি করে বোড়ে থাকে। এর মধ্যে তিনটি করে বোড়ে খেলার শুরুতে বোর্ডের বাইরে থাকে।   খেলার নিয়ম   এই খেলায় রাজাকে নড়ান যায় না এবং প্রারম্ভিক অবস্থানেই স্থির করে রাখা হয়। বোড়ে নিজের দলের অন্য বোড়ের অবস্থানের সাপেক্ষে নিম্নলিখিত উপায়ে নড়তে পারে।   কোন বোড়ে নিজের দলের অন্য বোড়ের সাপেক্ষে সোজাসুজি অবস্থানে থাকলে, উভয়ে দাবার নৌকার মত চাল দিতে পারে।   কোন বোড়ে নিজের দলের অন্য বোড়ের সাপেক্ষে আড়াআড়ি অবস্থানে থাকলে, উভয়ে দাবার গজের মত চাল দিতে পারে।  কোন বোড়ে নিজের দলের অন্য বোড়ের সাপেক্ষে ঘোড়ার চালের অবস্থানে থাকলে, উভয়ে দাবার ঘোড়ার মত চাল দিতে পারে।  কোন বোড়ে নিজের দলের অন্য একাধিক বোড়ের সাপেক্ষে একাধিক অবস্থানে থাকলে, উভয়ে একাধিক ভাবে চাল দিতে পারে।  কোন বোড়ের অবস্থানের সঙ্গে নিজের দলের অন্য কোন বোড়ের অবস্থানের কোন সম্পর্ক না থাকলে, বোড়েটিকে নড়ানো যায়না।   রাজার অবস্থানের সাথে বোড়ের চালের কোন সম্পর্ক নেই। কোনো বোড়ে চিত্রে দেখানো কালো ঘরগুলিতে যেতে পারে না। যখন বোড়ে ঘোড়ার মত চাল দিতে পারে, শুধু সেই অবস্থা ছাড়া কোন অবস্থাতেই কালো ঘর গলিকে অতিক্রম করতে পারে না। বোর্ডে কোন বৈধ চাল দেওয়ার উপায় না থাকলে খেলোয়াড় অতিরিক্ত বোড়েকে প্রারম্ভিক ছয়টি অবস্থানের যে কোন খালি অবস্থানে এনে খেলা চালু রাখতে পারে। কিস্তি, কিস্তিমাত এবং উচ্ছেদের নিয়ম দাবার মত। কিন্তু এই খেলায় কিস্তিমাত ও চালমাত উভয় ভাবেই প্রতিপক্ষকে পরাজিত করা যায়। খেলোয়াড়ের কন বৈধ দান না থাকলে চালমাত হলেও পরাজিত ঘোষণা করা হয়।   তথ্যসূত্র    বহিঃসংযোগ   Chessence by Peter Aronson, The Chess Variant Pages  Play.Chessvariants.org the Chessence PBM Game Courier   Pathguy.com  এড ফ্রাইডল্যান্ডারের চেসেন্স প্রোগ্রাম  বিষয়শ্রেণী:ক্রীড়া বিষয়শ্রেণী:দাবা
গঙ্গাধর সেন রায় (১৭৯৮ - ১৮৮৫) একজন বাঙালি আয়ুর্বেদ চিকিৎসক ও সংস্কৃত পণ্ডিত ছিলেন।   প্রারম্ভিক জীবন   গঙ্গাধর সেন রায় ১৭৯৮ সালে ব্রিটিশ ভারতের মাগুরা জেলায় জন্মগ্রহণ করেন। তার পিতার নাম ভবানী প্রসাদ সেন রায়। প্রথমে কুলপুরোহিতের নিকট চতুষ্পাঠীতে ব্যাকরণ কাব্য ও প্রাথমিক শিক্ষা পান পরে আঠেরো বছর বয়েসে রাজশাহীর কবিরাজ রমাকান্ত সেনের কাছে আয়ুর্বেদ শাস্ত্রের পাঠ নেন গঙ্গাধর। সেখান থেকে কলকাতা হয়ে মুর্শিদাবাদ জেলার সৈয়দাবাদে আসেন ১৮৮৬ সালে। এর পরে সেখানেই বসবাস করতে থাকেন তিনি। এসময় তার চিকিৎসার খ্যাতি ছড়িয়ে পড়ে। মহারাণী স্বর্ণময়ীর জমিদারীর তত্ত্ববধায়ক রাজীবলোচন রায়ের সাথে পরিচিত হন ও রাজীবলোচন গঙ্গাধরের পণ্ডিত্যে মুগ্ধ হন। মহারাণী স্বর্ণময়ীর গুরুতর চিকিৎসার ভার ছিল গঙ্গাধরের ওপর।  নবাব পরিবার সহ মুর্শিদাবাদের বিভিন্ন জমিদারদের পারিবারিক চিকিৎসক হিসেবে বহাল হন তিনি। গঙ্গাধর কবিরাজ উপাধি পেয়েছিলেন।  সাহিত্য  গঙ্গাধর চিকিৎসাশাস্ত্রের ওপর সংস্কৃত ভাষায় প্রচুর বই রচনা করেছেন। চরক সংহিতার টীকা হিসেবে তার রচিত জলকল্পতরু একটি বিখ্যাত বই। এছাড়া ভারতীয় দর্শন, তর্কবিদ্যা, জ্যোতিষ, তন্ত্র ও সংস্কৃত ব্যাকরণের ওপর তার বই আছে। তার অন্যান্য বইগুলির নাম   লোকালোকপুরুষীয়  দুর্গবধকাব্য  কাব্যপ্রভা  রাজবিজয়  মুগ্ধবোধমহাবৃত   তথ্যসূত্র   বিষয়শ্রেণী:১৭৯৮-এ জন্ম বিষয়শ্রেণী:১৮৮৫-এ মৃত্যু বিষয়শ্রেণী:মাগুরা জেলার ব্যক্তি বিষয়শ্রেণী:বাঙালি হিন্দু বিষয়শ্রেণী:বাঙালি লেখক বিষয়শ্রেণী:ভারতীয় সংস্কৃত পণ্ডিত বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:ভারতীয় কবি বিষয়শ্রেণী:১৯শ শতাব্দীর ভারতীয় কবি বিষয়শ্রেণী:ভারতীয় পণ্ডিত বিষয়শ্রেণী:১৯শ শতাব্দীর ভারতীয় পণ্ডিত বিষয়শ্রেণী:১৯শ শতাব্দীর ভারতীয় চিকিৎসক
দ্য স্টোরি অফ জোয়ানা হল একটি ১৯৭৫ সালের পর্নোগ্রাফিক চলচ্চিত্র যা জেরার্ড ড্যামিয়ানো পরিচালিত এবং এতে অভিনয় করেছেন জেমি গিলিস এবং টেরি হল৷ স্টোরি অব ও (১৯৫৪) দ্বারা প্রভাবিত চলচ্চিত্রটির একটি স্যাডো-ম্যাসোকিজম থিম রয়েছে। এটি পর্নের স্বর্ণযুগে (১৯৬৯-১৯৮৪) এর অন্যতম ক্লাসিক হিসেবে বিবেচিত হয়। এটি এক্সআরসিও হল অফ ফেমে অন্তর্ভুক্ত হয়েছে।    তথ্যসূত্র    বহিঃসংযোগ     Novelization  বিষয়শ্রেণী:১৯৭০-এর দশকের মার্কিন চলচ্চিত্র বিষয়শ্রেণী:চলচ্চিত্রে বিডিএসএম বিষয়শ্রেণী:১৯৭০-এর দশকের ইংরেজি ভাষার চলচ্চিত্র বিষয়শ্রেণী:মার্কিন পর্নোগ্রাফিক চলচ্চিত্র বিষয়শ্রেণী:১৯৭০-এর দশকের পর্নোগ্রাফিক চলচ্চিত্র বিষয়শ্রেণী:১৯৭৫-এর চলচ্চিত্র
থাম্ব মাকু কথাটির ব্যুৎপত্তিগত উৎপত্তি, ‘যারা মার্ক্সবাদকে সমর্থন করে’। শ্লেষাত্মকভাবে মার্ক্সবাদী বিরোধীরা কথাটি বলে থাকে, পরিভাষাটি বাংলা ভার্চুয়াল জগতের অন্যতম বহুল ব্যবহৃত শব্দ। (যদিও মাকু  কথাটির আভিধানিক অর্থ তাঁত-বোনার কাজে ব্যবহৃত যন্ত্রবিশেষ, তবে এই অর্থে প্রাত্যহিক জীবনে কথাটি খুব একটা ব্যবহার হয় না বর্তমানে) কথাটির উৎপত্তি মার্ক্সবাদ থেকে হলেও, মাকু বলতে সব কমিউনিস্ট ও বামপন্থীদের বোঝানো হয়। মূলত কলকাতাকেন্দ্রিক প্রত্যাবর্তী (রিগ্রেসিভ) বামেদের উদ্দেশ্যে শ্লেষাত্মক ভাবে ব্যবহার করা হয়।  মাকু কথাটি ঠিক প্রথম কবে ব্যবহৃত হয়েছিল তা নিয়ে বিতর্ক আছে। সাহিত্যিক নারায়ণ গঙ্গোপাধ্যায় সৃষ্ট চরিত্র টেনিদার একটি গল্প “হনুলুলুর মাকুদা”য় মাকু কথাটি প্রথম ব্যবহার হয়, (যদিও সেটা মার্ক্সবাদকে ব্যঙ্গ করে লেখা হয়নি), তবে একুশ শতকের প্রথম দশকের শেষের দিকে ইন্টারনেটের সামাজিক যোগাযোগ মাধ্যমগুলিতে ‘মাকু' শব্দটির ব্যবহার শুরু হয়, মূলত পশ্চিমবঙ্গের অর্থনৈতিকভাবে পিছিয়ে থাকার জন্য দীর্ঘ ৩৪ বছর বামেদের(মূলত '''ভারতের কমিউনিস্ট পার্টি (মার্ক্সবাদী)'' (সিপিআইএম) শাসনকে দায়ী করে, বিক্ষুব্ধ বাম-বিরোধীরা এর প্রচলন শুরু করে, ২০১১ এর বিধানসভা নির্বাচনের পশ্চিমবঙ্গ পর এর ব্যবহার বহুগুণ বেড়ে যায়।  তথ্যসূত্র  বিষয়শ্রেণী:বাংলা শব্দ
হবখালি ইউনিয়ন বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৩২ খ্রিঃ স্থাপিত হয়। আয়তন ২৭ কিমি।    অবস্থান ও আয়তন  হবখালি ইউনিয়ন নড়াইল জেলা শহর থেকে  ১০.০০ কিঃ মিঃ উত্তরে অবস্থিত। হবখালি ইউনিয়নের উত্তর-পশ্চিমে- গঙ্গারামপুর ইউনিয়ন, শালিখা উপজেলা, মাগুরা জেলা। পূর্বে নলদী ইউনিয়ন লোহাগড়া উপজেলা এবং দক্ষিণে- শাহাবাদ ইউনিয়ন দক্ষিণ-পূর্বে- চন্ডিবরপুর ইউনিয়ন পশ্চিমে- মাইজপাড়া ইউনিয়ন, নড়াইল সদর উপজেলা, নড়াইল জেলা। এই ইউনিয়নের আয়তন ২৭ বর্গ কি.মি.।  প্রশাসনিক এলাকা হবখালি ইউনিয়নটি বিশটি গ্রামের সমন্বয়ে গঠিত। এগুলো হলোঃ কোমখালী, বৈখালী, ডাঙ্গা সিঙ্গিয়া, সিঙ্গিয়া চরপাড়া, সিঙ্গিয়া ব্যবসায়ীপাড়া, সিঙ্গিয়া বসুপাড়া, বাজার সিঙ্গিয়া, হাড়িগড়া, বিল ডুমুরতলা, জয়দেব পুর, নয়াবাড়ী, বাগডাঙ্গা, হবখালী, ভান্ডারীপাড়া, সুবুদ্ধীডাঙ্গা, ইলিন্দী, হৈধর খোলা, ফলিয়া, কাগজী পাড়া,সাধুখালী  ইতিহাস  শিক্ষা	 হবখালি ইউনিয়নে মোট শিক্ষার হার ৫৮%।   শিক্ষা প্রতিষ্ঠান রয়েছে-  কলেজঃ০১টি  উচ্চ মাধ্যমিক বিদ্যালয়ঃ০2 টি  প্রাথমিক বিদ্যালয়ঃ০৯ টি  মাদ্রাসাঃ০১ টি  অর্থনীতি হবখালি ইউনিয়নের অধিকঅংশ মানুষ কৃষি সাথে সম্পৃক্ত। তাদের জীবিকার প্রধান উৎস ফসল উৎপাদন এবং এ ছাড়া মাছ শিকার করে অনেকে জীবিকা নির্বাহ করেন   উল্লেখযোগ্য ব্যক্তি   বিবিধ	   তথ্যসূত্র   বহিঃসংযোগ  দাপ্তরিক ওয়েবসাইট ।  বিষয়শ্রেণী:নড়াইল সদর উপজেলার ইউনিয়ন